На основу члана 20. став 1. тачка 8) Закона о локалној самоуправи („Службени гласник РС“ број  129/2007, 83/2014 - други закон, 101/2016 - други закон, 47/2018 и 111/2021 - други закон“), члана 70. Закона о енергетској ефикасности и раионалној употреби енергије („Службени гласник РС“ број 40/2021), члана 44. став 1. тачка 2) и 22) Статута општине Велика Плана („Међуопштински службени лист општина Велика Плана и Смедеревска Паланка“ број 10/2019) и члана 15. став 1. Правилника о суфинансирању мера енергетске санације породичних кућа, станова и стамбених зграда које се односе на унапређење термичког омотача, термотехничког инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 („Међуопштински службени лист општина Велика Плана и Смедеревска Паланка“ број 18/2022),

Општинско веће општине Велика Плана, дана 12.07.2022. године доноси

**ОДЛУКУ**

**Члан 1**

Продужава се рок за подношење пријава за учешће привредних субјеката, одређен у ставу 6 Одељка VI МЕСТО И РОК ДОСТАВЉАЊА ПРИЈАВЕ Јавног позива за учешће привредних субјеката у спровођењу мера енергетске санације стамбених објеката на територији општине Велика Плана од 27.06.2022. године број 011-38/2022-II, који јавни позив је објавили Општинско веће општине Велика Плана.

**Члан 2.**

Овом Одлуком, **рок за подношење пријава, који истиче 12. јула 2022. године, продужава се за 7 дана и одређује нови рок за подношење пријаве, закључно са 19.07.2022. године.**

**Члан 3.**

Рок из члана 1. ове Одлуке се продужава због недовољног броја пристиглих понуда од стране привредних субјеката.

**Члан 4.**

У свему осталом Јавни позив из члана 1. ове Одлуке остаје непромењен.

**Члан 5.**

Ова Одлука ступа на снагу даном доношења и објављује се у „Међуопштинском листу општина Велика Плана и Смедеревска Паланка“.

**Члан 6.**

Ову Одлуку доставити Комисија за реализацију мера енергетске санације на територији општине Велика Плана.

**Број: 011-42/2022-II**

**У Великој Плани, дана 12. јула 2022. године**

**ОПШТИНСКО ВЕЋЕ ОПШТИНЕ ВЕЛИКА ПЛАНА**

**ПРЕДСЕДНИК**

**Игор Матковић**